Շիրակի մարզպետարանի քաղաքաշինության վարչության բնակարանների գնման ծրագրի ղեկավար ՏԻԳՐԱՆ ՀԱՐՈՒԹՅՈՒՆՅԱՆԸ տեղեկացրեց, որ ավարտվող տարվա համար պետական բյուջեն բնակարանի կարիք ունեցող աղետից տուժած ընտանիքներին նոր բնակարան ձեռքբերելու նպատակով տրամադրել է 875 միլիոն դրամ։ Մինչեւ 2001 թվականի մարտի 1-ը կարիքավորության հայցադիմումներ են ստացել 351 ընտանիք, որոնցից 301-ը արդեն ապահովվել է բնակարաններով։ Եւս 54 ընտանիք մինչեւ տարեվերջ կձեւակերպի առքուվաճառքի պայմանագրերը եւ ժամանակավոր տնակներից կտեղափոխվի նորաշեն բնակարաններ։ Բնակարանների գնման ծրագիրը կշարունակվի նաեւ 2007 թվականին, եւ այս նպատակով կառավարությունը բյուջետային միջոցներից նախատեսել է տրամադրել եւս 715 միլիոն դրամ։ Ծրագիրը բնականաբար շարունակական է դառնում, քանի որ անընդմեջ ստեղծվում են նոր ընտանիքներ եւ կարիքավորների ցանկը չի սպառվում։